**ОДОБРЯВАМ: …………………..**

**ПРОФ. Д-Р ХРИСТО БОЗУКОВ**

**МИНИСТЪР НА ЗЕМЕДЕЛИЕТО, ХРАНИТЕ И ГОРИТЕ**

**П Р О Т О К О Л**

**№ 3**

Днес, 15.09.2021 г. в 11.00 часа, на основание Заповед № ПО-03-10-3/07.09.2021 г. на Директора на ОД “Земеделие” гр. Ямбол и чл. 56м от ППЗСПЗЗ в сградата на Областна дирекция “Земеделие” гр. Ямбол, комисия в състав:

**Председател:** Пенка Михайлова – Трифонова - Гл. директор на ГД “Аграрно развитие“ в ОД “Земеделие” гр. Ямбол

**Секретар:** Анна Кънева **-** ст. експерт ГД “Аграрно развитие” в ОД “Земеделие” гр. Ямбол

**Членове:** Георги Кулишев - гл. юрисконсулт ОД на БАБХ гр. Ямбол,

се събра във връзка с провеждане на Общ търг с тайно наддаване по реда на чл. 27, ал. 8 от ЗСПЗЗ, за имоти частна държавна собственост /незаети със сгради и съоръжения или прилежащи площи към тях на организации по § 12 и § 29 от ПРЗ на ЗСПЗЗ/, негодни за земеделско ползване и неподлежащи на възстановяване на основание Заповед № ПО - 03 - 10 -2 / 30.07.2021 г. на Директора на ОД “Земеделие” гр. Ямбол, публикувана във вестник “Ало Ямбол” бр. 30/02.08.2021 г. и на интернет страницата на дирекцията и МЗХГ.

В срока до 03.09.2021 г., определен със заповедта са постъпили 2 /два/ броя пликове с вх. № 1 до вх. № 2 от регистъра на ОД ,,Земеделие” Ямбол за провеждане на търгове по реда на чл. 27, ал. 8 от ЗСПЗЗ.

Комисията разгледа постъпилите заявления за участие в обявения Общ търг, по реда на постъпването и регистрирането им по входящ ред в регистъра на ОД „Земеделие” Ямбол.

След отваряне на пликовете с постъпилите заявления за участие в обявения Общ търг с тайно наддаване, за продажбата на имоти частна държавна собственост, негодни за земеделско ползване и неподлежащи на възстановяване, комисията

**К О Н С Т А Т И Р А :**

**1.** В плик с вх. № 1, подаден и вписан в 11.45 часа на 25.08.2021 г. в регистъра на ОД “Земеделие” гр. Ямбол от **Г.К.Т. от с. Ситово,** комисията констатира наличието на 1 брой заявление подписано от г-н Г.Т., 1 брой платежно нареждане от 25.08.2021 г. за внесен депозит в “Уникредит” клон Ямбол в размер на 647.00 лв. – оригинал, копие на документ за самоличност на Г.К.Т., декларация за обработване на личните данни и декларация за обстоятелствата по чл. 56к, ал. 11 от ППЗСПЗЗ.

Комисията установи, че внесения депозит отговаря на изискванията, съгласно Заповед № ПО-03-10-2/30.07.2021 г. на Директора на ОД “Земеделие” гр. Ямбол и чл. 56ж, чл.56з, ал.6 от ППЗСПЗЗ, с което документите бяха приети за редовни.

**Предлаганата цена от кандидата за имот с идентификатор 66679.297.13 с площ 2 472 кв.м. от обект “Стопански двор” с. Ситово е в размер на 6 490.00 лв. /шест хиляди четиристотин и деветдесет лв./.**

**2.** В плик с вх. № 2, подаден и вписан в 11.50 часа на 25.08.2021 г. в регистъра на ОД “Земеделие” гр. Ямбол от **Д.Т.Т.** **от гр. Ямбол,** комисията констатира наличието на 1 брой заявление подписано от г-н Д.Т., 1 брой платежно нареждане от 25.08.2021 г. за внесен депозит в “Уникредит” клон Ямбол в размер на 647.00 лв. – оригинал, копие на документ за самоличност на Д.Т., декларация за обработване на личните данни и декларация за обстоятелствата по чл. 56к, ал. 11 от ППЗСПЗЗ.

Комисията установи, че внесения депозит отговаря на изискванията, съгласно Заповед № ПО-03-10-2/30.07.2021 г. на Директора на ОД “Земеделие” гр. Ямбол и чл. 56ж, чл.56з, ал.6 от ППЗСПЗЗ, с което документите бяха приети за редовни.

**Предлаганата цена от кандидата за имот с идентификатор 66679.297.13 с площ 2 472 кв.м. от обект “Стопански двор” с. Ситово е в размер на 6 480.00 лв. /шест хиляди четиристотин и осемдесет лв./.**

След извършената проверка на подадените в ОД “Земеделие” гр. Ямбол, 2 /два/ броя заявления по образец, съгласно чл. 56к от ППЗСПЗЗ за участие в търга и въз основа на предложенията на кандидатите, комисията

**Р Е Ш И :**

**1.** За **ПИ с идентификатор 66679.297.13 с площ 2 472 кв.м.** от обект: “Стопански двор” **с. Ситово, общ. Болярово**, при начална тръжна цена от **6 470.00 лв. /шест хиляди четиристотин и седемдесет лв./**

**На първо място класира – Г.К.Т.,** с най-висока предложена цена **от 6 490.00 лв. /шест хиляди четиристотин и деветдесет лв./,** за придобиване на собственост по реда на чл. 27, ал. 8 от ЗСПЗЗ, чрез покупко – продажба за обявения имот частна държавна собственост.

**На второ място класира** **– Д.Т.Т.** с предложена по - ниска цена от тази на първия заявител, а именно **6 480.00 лв. /шест хиляди четиристотин и осемдесет лв./,** за придобиване на собственост по реда на чл. 27, ал. 8 от ЗСПЗЗ, чрез покупко – продажба за обявения имот частна държавна собственост.

На основание **чл. 56м, ал. 2 от ППЗСПЗЗ** протоколът се обявява на информационното табло на ОД „Земеделие” гр. Ямбол и на интернет страницата на дирекцията.

В **7 - дневен срок** от обявяването му участниците в търга могат да направят **писмени възражения** до тръжната комисия.

На основание **чл. 56м, ал. 3 от ППЗСПЗЗ** протоколите заедно със заявленията, приложенията към тях и възраженията се изпращат за одобряване от министъра на земеделието, храните и горите.

Настоящият протокол се състави в три еднообразни екземпляра.

**Комисия:**

**Председател: / П /**

**/ Пенка Михайлова-Трифонова /**

**Секретар: / П /**

**/ Анна Кънева /**

**Членове: / П /**

**/ Георги Кулишев /**